Babelscape/SREDFM huggingface dataset:
Lara Croft

H Lara Croft είναι φανταστική χαρακτήρας, πρωταγωνίστρια της σειράς βιντεοπαιχνιδιών "Tomb Raider" της Square Enix (πρώην Eidos Interactive). Παρουσιάζεται ως όμορφη, έξυπνη και αθλητική Βρετανίδα αρχαιολόγος, η οποία πηγαίνει σε αρχαίους και επικίνδυνους τάφους σε ολόκληρο τον κόσμο για να ανακαλύψει τα μυστικά τους. Δημιουργήθηκε από την ομάδα της βρετανικής Core Design στην οποία συμπεριλαμβανόταν ο Τόμπι Γκαρντ. Εμφανίστηκε πρώτη φορά στο βιντεοπαιχνίδι "Tomb Raider" το 1996.

Αρχικά, η Core Design χειριζόταν την ανάπτυξη του χαρακτήρα και της σειράς. Εμπνευσμένη από την Σουηδή τραγουδοποιό Νένε Τσέρι και την χαρακτήρα του κόμικ "Tank Girl", η Lara Croft σχεδιάστηκε για να διαφέρει από τους στερεοτυπικούς θηλυκούς χαρακτήρες βιντεοπαιχνιδιών. Η εταιρεία προσάρμοσε την Lara Croft στους μεθεπόμενους τίτλους, όπου έλαβε βελτιώσεις στον σχεδιασμό και στον τρόπο παιχνιδιού. Η αμερικανική εταιρεία ανάπτυξης Crystal Dynamics αγόρασε την σειρά, μετά την κακή υποδοχή του "Tomb Raider: The Angel of Darkness" και έκανε reboot στην χαρακτήρα και την σειρά. Άλλαξε τις αναλογίες του σώματος της Lara, και της έδωσε νέους τρόπους αλληλεπίδρασης με τα περιβάλλοντα των παιχνιδιών. Η Lara έχει δανειστεί τις φωνές έξι ηθοποιών: Σέλεϊ Μποντ (1996), Τζούντιθ Γκίμπινς (1997–98), Τζονέλ Έλιοτ (1999–2003), Κίλεϊ Χάους (2006–14), Καμίλα Λάντινγκτον (2013–παρόν) και Άμπιγκεϊλ Στάλσμπιντ (2015).

Η Lara Croft αποτέλεσε το υπόβαθρο για την δημιουργία δύο μεγάλων κινηματογραφικών ταινιών με πρωταγωνίστρια την ηθοποιό Αντζελίνα Τζολί στις οποίες υποδύεται την ηρωίδα. Οι ταινίες προβλήθηκαν στις κινηματογραφικές αίθουσες με τα επίσημα ονόματα "Tomb Raider" το 2001 και "The Cradle of Life" το 2003. Η πρώτη ταινία σημείωσε μεγάλη εμπορική επιτυχία. Μέχρι και τον Ιούνιο του 2010 κρατούσε τον τίτλο της ταινίας που μπόρεσε με επιτυχία να προσαρμόσει έναν εικονικό χαρακτήρα σε κινηματογραφική ταινία με τις μεγαλύτερες εισπράξεις παγκοσμίως, μέχρι που προσπεράστηκε από την ταινία "Prince of Persia: The Sands of Time".

Γνωστή για την θηλυκότητά της, η πρωταγωνίστρια του παιχνιδιού αμέσως μετά την έκδοση του πρωτότυπου Tomb Raider το 1996 αποτέλεσε μια κερδοφόρα σειρά των συναφών μέσων μαζικής ενημέρωσης και η Lara μετατράπηκε σε έναν μεγάλο πρότυπο για τη βιομηχανία των βιντεοπαιχνιδιών. Η Lara Croft θεωρείται από πολλούς ως ένα σύμβολο του σεξ που τράβηξε γρήγορα την προσοχή της βιομηχανίας σε παγκόσμια κλίμακα. Αποτελεί την πιο αναγνωρίσιμη μορφή σε βιντεοπαιχνίδι και έχει στην κατοχή της έξι ρεκόρ στο βιβλίο Γκίνες. Μέχρι τον Ιούνιο του 2016, η Lara είχε απεικονιστεί στα εξώφυλλα περισσότερων από 1,100 περιοδικών, προσπερνώντας όλα τα supermodels.
Απόχτιν

Το Απόχτιν ή απόχτι είναι παραδοσιακό αλλαντικό της Κύπρου που παρασκευάζεται από παστό κρέας κατσίκας ή τράγου.
Δημοσθένης Διαλέτης

Ο Δημοσθένης Διαλέτης (1869 - 1954) ήταν Έλληνας στρατιωτικός και συνεργάτης των Ναζί κατά τη Γερμανική Κατοχή της Ελλάδας.
Σιμόνας Σεραπίνας

Ο Σιμόνας Σεραπίνας (λιθουανικά: "Simonas Serapinas"), γεννημένος στις 24 Φεβρουαρίου 1982 στην πόλη Κλάιπεντα, είναι Λιθουανός επαγγελματίας διεθνής καλαθοσφαιριστής. Διαθέτοντας ύψος 197 αγωνίζεται στη θέση Small Forward.
Ρουμάνικο Πρωτάθλημα Ημιμαραθωνίου

Το Ρουμάνικο Πρωτάθλημα Ημιμαραθωνίου (ρουμάνικα: "Campionatul National de Semimaraton") είναι το εθνικό πρωτάθλημα στον ημιμαραθώνιο της Ρουμανίας, που διοργανώνεται από την Ρουμανική Ομοσπονδία Στίβου. 

Πραγματοποιείται κάθε χρόνο, τις περισσότερες φορές τον Σεπτέμβριο και αναδεικνύει τους πρωταθλητές καθώς και τις πρωταθλήτριες ομάδες Ρουμανίας στους αγώνες ανδρών και γυναικών, U23 και U20.

Διεξήχθη για πρώτη φορά την 1 Αυγούστου του 1993 στη Μπανεάσα, ένα δήμο του Βουκουρεστίου, ένα χρόνο μετά το Παγκόσμιο Πρωτάθλημα Ημιμαραθωνίου και από τότε έχουν πραγματοποιηθεί είκοσι τρεις διοργανώσεις.

Τις περιόδους 2006 και 2007 στα πρωταθλήματα που έλαβαν χώρα στην Ντρομπέτα-Τούρνου Σεβερίν και το Ζαλάου πραγματοποιήθηκαν αγώνες 20 χιλιομέτρων αντί 21.0975 που είναι ο η ημιμαραθώνιος.

Στο πρωτάθλημα πραγματοποιούνται έξι αγώνες (2016): οι αγώνες ανδρών και γυναικών, οι αγώνες U23 ανδρών και γυναικών και οι αγώνες U20 ανδρών και γυναικών. Οι ομαδικοί χρόνοι καθορίζονται από το σύνολο των χρόνων που πραγματοποιούν οι τρεις καλύτεροι αθλητές που ανήκουν σε κάποιον σύλλογο. Ο σύλλογος με τον χαμηλότερο συνολικό χρόνο είναι ο πρωταθλητής του ομαδικού αγώνα. 

Οι πρώτοι πρωταθλητές που κέρδισαν το χρυσό μετάλλιο ήταν ο Νικολάε Νέγκρου με χρόνο 1:04:47 και η Ανούτα Κατούνα με χρόνο 1:09:22. Τα ρεκόρ των αγώνων είναι 1:03:51 για τους άνδρες, που έχει πραγματοποιηθεί από τον Νικολάε Νέγκρου το 1995, και 1:08:10 για τις γυναίκες, που καταρρίφθηκε από την Κοσταντίνα Ντίτα-Τομέσκου το 2002.

Ο Νικολάε Νέγκρου και ο Λαυρέντιου Στάικου είναι οι πιο επιτυχημένοι αθλητές της διοργάνωσης, έχοντας κερδίσει τέσσερις χρυσούς τίτλους. Η Πάουλα Κλαούντια Τοντοράν είναι η μοναδική γυναίκα που έχει κερδίσει έξι χρυσούς τίτλους στην ιστορία του Ρουμάνικου Πρωταθλήματος Ημιμαραθωνίου. Οι πιο πρόσφατοι πρωταθλητές είναι ο Νικολάε Αλεξάνδρου Σοάρε και η Αντρέα Αλίνα Πίσκου.

Οι περισσότεροι αγώνες διεξάγονται σε δημόσιους δρόμους που κλείνουν κατά τη διάρκεια του πρωταθλήματος ειδικά για την εκδήλωση. Επίσης το πρωτάθλημα του 2013 πραγματοποιήθηκε μαζί με το Βαλκανικό Πρωτάθλημα Ημιμαραθωνίου στην πόλη Οράντεα της βορειοδυτικής Ρουμανίας.
Ισραήλ ο Γραμματικός

Ο Ισραήλ ο Γραμματικός (c. 895 – c. 965) ήταν ένας από τους κορυφαίους ευρωπαίους λογίους των μέσων του δέκατου αιώνα. Στη δεκαετία 930, ήταν στην αυλή του βασιλιά Έθελσταν της Αγγλίας (924-39). Μετά το θάνατο του Έθελσταν, ο Ισραήλ διεκδίκησε με επιτυχία την αιγίδα του Αρχιεπισκόπου Ρότμπερτ της Τρίερ και έγινε δάσκαλος του Μπρούνο, αργότερα Αρχιεπισκόπου της Κολωνίας. Στα τέλη της δεκαετίας 940 ο Ισραήλ καταγράφεται ως επίσκοπος, και στο τέλος της ζωής του ήταν Βενεδικτίνος μοναχός στο Μοναστήρι του Σεν-Μαξιμίν στην Τρίερ.

Ο Ισραήλ ήταν πιθανώς Βρετόνος. Ήταν ένας καταξιωμένος ποιητής, μαθητής  του Ιρλανδού φιλόσοφου του ένατου αιώνα Ιωάννη Σκώτου Εριγένη, και ένας από τους λίγους λογίους της εποχής του που κατανοούσε την ελληνική γλώσσα. Έγραψε θεολογικές και γραμματικές πραγματείες, και σχόλια πάνω στα έργα άλλων φιλοσόφων και θεολόγων.
Γιούκιο Νιναγκάβα

O Γιούκιο Νιναγκάβα (, 15 Οκτωβρίου 1935 - 12 Μαΐου 2016) ήταν πολυβραβευμένος Ιάπωνας σκηνοθέτης, γνωστός ιδιαίτερα για τις σκηνοθεσίες του των σαιξπηρικών έργων και των αρχαίων ελληνικών τραγωδιών. Έχει σκηνοθετήσει το έργο "Άμλετ" σε οκτώ διαφορετικές εκδοχές και το έργο "Οιδίπους Τύραννος" σε τρεις διαφορετικές εκδοχές. Θεωρείται κορυφαία μορφή του ιαπωνικού, αλλά και του παγκόσμιου θεάτρου.

Απεβίωσε στο Τόκιο το 2016 από πνευμονία.
Παναγιώτης Βεντούρης

Ο Παναγιώτης Βεντούρης (Αθήνα, 1 Μαρτίου 1943 - 17 Ιουνίου 2002) ήταν Έλληνας διεθνής ποδοσφαιριστής που αγωνιζόταν κυρίως στη θέση του μεσοεπιθετικού, ο οποίος έχει μείνει γνωστός για την ικανότητά του στην ντρίμπλα και την ευχέρειά του στο σκοράρισμα, παρότι μέσος.
Φλαμανδική ζωγραφική

Η Φλαμανδική ζωγραφική άνθισε κατά την περίοδο των αρχών του 15ου αιώνα ως τον 17ο αιώνα. Η περιοχή της Φλάνδρας ανέδειξε κορυφαίους ζωγράφους στη Βόρεια Ευρώπη και προσείλκυσε νέους, πολλά υποσχόμενους καλλιτέχνες από γειτονικές χώρες. Οι ζωγράφοι αυτοί κλήθηκαν να εργαστούν σε αυλές ξένων ηγεμόνων και άσκησαν πανευρωπαϊκή επίδραση. Από το τέλος της εποχής του Ναπολέοντα οι Φλαμανδοί ζωγράφοι άρχισαν εκ νέου να συμβάλουν στη φήμη που είχαν εδραιώσει οι παλαιότεροι διδάσκαλοι. Δείτε και τον Κατάλογο Φλαμανδών ζωγράφων.
VisualEditor

O VisualEditor (VE) είναι εγχείρημα που σχεδιάστηκε για να παρέχει έναν "οπτικό" ή "WYSIWYG-like" online rich-text editor ως MediaWiki extension στην Βικιπαίδεια. Αναπτύχθηκε από το Wikimedia Foundation σε συνεργασία με τη Wikia. Η beta έκδοση ενεργοποιήθηκε ως προεπιλογή με δυνατότητα απενεργοποίησης τον Ιούλιο του 2013 για το Mediawiki.org και μια σειρά από τις μεγαλύτερες Βικιπαίδειες.
Κοιασίτωρας

Ο Κοιασίτωρας ("Κοιασίτωρ, λατινικά : quaesitor") ήταν τίτλος της δικαιοσύνης που δημιουργήθηκε τον 6ο αιώνα από τον Ιουστινιανό. 

Ο Κοιασίτωρας είχε την έδρα του στην Κωνσταντινούπολη και κύριο μέλημα του ήταν η προώθηση των υποθέσεων από ανθρώπους που έρχονταν από την επαρχία για να επιλύσουν τις διαφορές τους στα δικαστήρια της πόλης. Ο Κοιασίτωρας αρκετές φορές δίκαζε και ο ίδιος κάποιες από αυτές τις υποθέσεις. Κοιασίτωρας εκλεγόταν κάποιος ιδιώτης ή πατρίκιος.

Στις αρμοδιότητες του ήταν ο έλεγχος για διαφθορά υπαλλήλων ή αξιωματούχων, εκδίκαση εφέσεων κατά δικαστικών αποφάσεων, υποθέσεις πλαστογραφίας, παιδεραστίας κι ιεροσυλίας. Άλλες αρμοδιότητες τους ήταν να διαβάζουν τα επίσημα έγγραφα στον αυτοκράτορα, να εκφωνούν τα βασιλικά διατάγματα. Ο Κοιασίτωρας δεν εκδίκαζε υποθέσεις σε δικαστήριο αλλά οι υποθέσεις περνούσαν από αυτόν τις διάβαζε και τις γνωστοποιούσε στον αυτοκράτορα. Οι Καιοσίτορες γύριζαν την πρωτεύουσα ανάμεσα στους φτωχούς και διάλεγαν τους ικανότερους, νεότερους και ρωμαλέους από αυτούς βάζοντας τους σε δουλείες και βρίσκοντας τους εργασία, προσέφεραν βοήθεια σε γεροντότερους και άπορους, άλλοι πήγαιναν στις επαρχίες αναζητώντας πόρους.

Κατά τον 7ο αιώνα ήταν ο ανώτερος δικαστικός τίτλος μετά τον αυτοκράτορα έως τον 9ο αιώνα όταν ανώτερος έγινε ο έπαρχος της πόλης.
Γιώργος Αρβανίτης

Ο Γιώργος Αρβανίτης (Δίλοφο Φθιώτιδας, 22 Φεβρουαρίου 1941) είναι Έλληνας κινηματογραφιστής και μοντέρ. Υπήρξε, επίσης, ένας από τους μόνιμους συνεργάτες του Θεόδωρου Αγγελόπουλου σε μεγάλες επιτυχίες του, όπως "Ο μελισσοκόμος", "Το βλέμμα του Οδυσσέα", Ο θίασος κ.λπ. Ενώ, μεταξύ άλλων διακρίσεων, έχει βραβευθεί 6 φορές από το Φεστιβάλ Κινηματογράφου Θεσσαλονίκης, για την Καλύτερη Φωτογραφία. Στη διάρκεια της καριέρας του έχει συνεργαστεί με εξέχουσες προσωπικότητες του ελληνικού κινηματογράφου όπως ο Κώστας Γαβράς, ο Ντίνος Κατσουρίδης, ο Παντελής Βούλγαρης, ο Μιχάλης Κακογιάννης, ο Ζυλ Ντασέν κ.ά. Η φιλμογραφία του αποτελείται από παραπάνω από 100 ταινίες, ελληνικές και ξένες.
Νυκτέπαρχος

Ο Νυκτέπαρχος ή Έπαρχος της νυκτός ήταν Βυζαντινός στρατιωτικός και δικαστικός τίτλος και διατηρήθηκε έως τον 6ο αιώνα όπου καταργήθηκε από τον Ιουστινιανό. Παρόμοιος αξιωματούχος με ίδιες αρμοδιότητες υπήρξε στην Ρώμη και στην Ρωμαϊκή Αυτοκρατορία με την ονομασία "praefectus vigilum" (Ταξίαρχος του νόμου).

Ο Νυκτέπαρχος ήταν βασικά ο αρχηγός της νυχτερινής φρουράς, υπεύθυνος για τη δημόσια τάξη, έχοντας και δικαστικές αρμοδιότητες. Γύριζε στην πόλη τη νύχτα έχοντας μαζί του και υπό τις εντολές του 9 άτομα και ήταν υπεύθυνος για την ασφάλεια της πόλης την νύχτα. Ο τίτλος καταργήθηκε από τον Ιουστινιανό το 535 κι αντικαταστάθηκε από τον Πραίτωρ του δήμου με διαφορετικές αρμοδιότητες.
Λάιλα Τρέτικοφ

Η Λάιλα Τρέτικοφ () ή Λιάλια Τρετγιακόβα (γεννημένη ως "Ольга (Ляля) Алексеевна Третьякова" -στα ρωσ.) ήταν η εκτελεστική διευθυντής του ιδρύματος Wikimedia από το 2014 έως το 2016. Έχει επίσης υπάρξει επικεφαλής πληροφορικής και αντιπρόεδρος μηχανικής λογισμικού στην εταιρεία SugarCRM, έως ότου αποχώρησε για να αντικαταστήσει την Σου Γκάρντερ στο ίδρυμα Wikimedia το 2014. Ανακοίνωσε την παραίτηση της από εκτελεστική διευθυντής του ιδρύματος Wikimedia τον Φεβρουάριο του 2016 μετά από ισχυρή κριτική που δέχτηκε από μέρος της κοινότητας.
Πρόσφυγας

Χωρικοί φεύγουν από το χωριό Κιμπάτι κατά την πολεμική σύγκρουση Νορντ-Κίμου το [[2008]] στο [[Λαϊκή Δημοκρατία του Κονγκό|Κονγκό]].
Πρόσφυγας ονομάζεται, σύμφωνα με τη Σύμβαση της Γενεύης για τους πρόσφυγες, κάθε άνθρωπος που εγκαταλείπει χωρίς την θέληση του το κράτος του οποίου είναι πολίτης, εξαιτίας δικαιολογημένου φόβου ότι εκεί θα υποστεί διωγμούς λόγω της θρησκείας ή του πολέμου ή ακόμα και εξαιτίας της ιδιότητάς του ως μέλος μιας ιδιαίτερης κοινωνικής ομάδας ή των πολιτικών του απόψεων ("πολιτικός πρόσφυγας"), και επιπλέον του είναι αδύνατο να εξασφαλίσει προστασία από τη χώρα του ή, εξαιτίας του φόβου αυτού, δεν επιθυμεί να τεθεί υπό αυτή την προστασία. Μέχρι να του αναγνωρισθεί νομικά η ιδιότητα του πρόσφυγα από μία χώρα, ένας άνθρωπος μπορεί να βρίσκεται υπό το καθεστώς του «αιτούντος άσυλο». Συνήθως η αδυναμία εξασφαλίσεως προστασίας είναι αποτέλεσμα πολέμου, ωστόσο ο παραπάνω ορισμός αποκλείει τους πρόσφυγες εξαιτίας φυσικών καταστροφών. Μία άλλη κατηγορία ανθρώπων που ονομάζονται πρόσφυγες και δεν περιλαμβάνονται στον παραπάνω ορισμό είναι όσοι μετεγκαθίστανται ομαδικά σε άλλη περιοχή της δικής τους χώρας, είτε εξαιτίας φυσικών καταστροφών είτε για άλλο λόγο πάνω από τις δυνάμεις τους. Αυτοί ονομάζονται εσωτερικοί πρόσφυγες.

Έλληνες φεύγουν από την [[Καταστροφή των Ψαρών]] το 1824 (πίνακας του [[Νικόλαος Γύζης|Ν. Γύζη]]).
Στο τέλος του 2014 υπολογίζεται ότι υπήρχαν περίπου 19,5 εκατομμύρια πρόσφυγες σε όλο τον κόσμο, τα 14,4 εκατομμύρια υπό την ευθύνη της UNHCR και τα 5,1 εκατομμύρια, οι Παλαιστίνιοι πρόσφυγες, υπό την ευθύνη της UNRWA. Τα 14,4 εκατομμύρια αντιπροσωπεύουν μία αύξηση 2,7 εκατομμυρίων από το 2013 (+23%), την υψηλότερη από το 1995. Ανάμεσά τους, οι πρόσφυγες του συριακού εμφύλιου πολέμου έγιναν η μεγαλύτερη ομάδα προσφύγων το 2014 (3,9 εκατομμύρια, 1,55 εκατομμύριο περισσότεροι από το προηγούμενο έτος), ξεπερνώντας τους Αφγανούς (2,6 εκατομμύρια), που αποτελούσαν τη μεγαλύτερη προσφυγική ομάδα επί τρεις δεκαετίες. Τον Φεβρουάριο του 2015 η Τουρκία έγινε η χώρα που φιλοξενεί τους περισσότερους πρόσφυγες, με 2,2 εκατομμύρια Σύρους και 300 χιλιάδες Ιρακινούς. Το Πακιστάν έρχεται δεύτερο, φιλοξενώντας 1,6 εκατομμύριο Αφγανούς. Η θρησκευτική ταυτότητα αναδεικνύεται σε σημαντική πλευρά του προσφυγικού ζητήματος στις περισσότερες χώρες φιλοξενίας προσφύγων.

Πολλές έρευνες που έχουν πραγματοποιηθεί αναδεικνύουν τον ρόλο που παίζουν τα ΜΜΕ ενάντια στους πρόσφυγες, τόσο στην Ελλάδα όσο και Διεθνώς
Άνθρωπος της Ειρήνης

Ο τίτλος Άνθρωπος της Ειρήνης δημιουργήθηκε το 1999 από την ετήσια Παγκόσμια Σύνοδο των βραβευθέντων με Νόμπελ Ειρήνης στη Ρώμη. Σκοπός του βραβείου είναι να αναγνωρίσει «προσωπικότητες από τον κόσμο του πολιτισμού και της ψυχαγωγίας που όρθωσαν το ανάστημά τους για τα δικαιώματα του ανθρώπου και για τη διάδοση των αρχών της ειρήνης και της αλληλεγγύης στον κόσμο, έκαναν μια εξαιρετική συμβολή στη διεθνή κοινωνική δικαιοσύνη και την ειρήνη».

Μια πρωτοβουλία από τον πρώην ηγέτη της Σοβιετικής Ένωσης Μιχαήλ Γκορμπατσώφ, ο ίδιος βραβευμένος με Νόμπελ Ειρήνης, το βραβείο απονέμεται στο Καπιτώλιο της Ρώμης από τον ο Πρόεδρο Γκορμπατσόφ, τον Βάλτερ Βελτρόνι, Δήμαρχο της Ρώμης, και τους βραβευθέντες με Νόμπελ Ειρήνης που παρακολουθούν την ετήσια σύνοδο.

Στα πρώτα χρόνια του, το βραβείο αναφερόταν ως «Άνθρωπος για την Ειρήνη» στην Ευρώπη και «Άνθρωπος της Ειρήνης» στις Ηνωμένες Πολιτείες. Το 2006 ο τίτλος του άλλαξε επίσημα σε «Άνθρωπος της Ειρήνης», και επίσης «Βραβείο Συνόδου Ειρήνης».

Οι παραλήπτες του βραβείου είναι:

* 2002: Ρομπέρτο ​​Μπενίνι
* 2003: Ομάδα Ποδοσφαίρου Ιταλών Εθνικών Τραγουδιστών
* 2004: Κατ Στίβενς
* 2005: Μπομπ Γκέλντοφ και το Ίδρυμα PeaceJam
* 2006: Πίτερ Γκάμπριελ
* 2007: Ντον Τσιντλ και Τζορτζ Κλούνεϊ
* 2008: Μπόνο
* 2009: Άνι Λένοξ
* 2010: Ρομπέρτο ​​Μπάτζιο
* 2012: Σον Πεν
* 2013: Σάρον Στόουν
* 2014: Μπερνάρντο Μπερτολούτσι
* 2015: Μπρους Λαντ

Επιπλέον, η σύνοδος απένειμε επίσης το «Βραβείο Συνόδου Ειρήνης για τον Κοινωνικό Ακτιβισμό» σε «ενώσεις που έχουν διακριθεί για την εξαιρετική συμβολή τους στη διεθνή ειρήνη και την κοινωνική δικαιοσύνη».

* 2005: PeaceJam
* 2010: Nihonhidankyo (Ιαπωνική Συνομοσπονδία Οργανισμού Πασχόντων από Ατομική και Υδρογονική Βόμβα)
Kingdom Hearts

Το Kingdom Hearts (ιαπωνικά: キングダム ハーツ, Χέπμπορν: "Kingudamu Hātsu") είναι σειρά βιντεοπαιχνιδιών δράσης ρόλων που αναπτύσσεται και διανέμεται από την εταιρία Square Enix (πρώην SquareSoft). Πρόκειται συνεργασία μεταξύ της Square Enix και των Disney Interactive Studios, υπό τη διεύθυνση του Τετσούγια Νομούρα, σχεδιαστή χαρακτήρων της Square Enix. Το "Kingdom Hearts" διαθέτει ένα συνδυασμό πολλών περιοχών από τους κόσμους της Disney, σε ένα σύμπαν σχεδιασμένο ειδικά για τη σειρά. Η σειρά επικεντρώνεται στο βασικό χαρακτήρα Sora, την αναζήτηση των φίλων του, και τη γνωριμία του με χαρακτήρες της Disney, της σειράς "Final Fantasy" και του "The World Ends with You" στους κόσμους τους.

Η βασική σειρά αποτελείται από τρία παιχνίδια. Τα περισσότερα παιχνίδια της σειράς σημείωσαν μεγάλη εμπορική επιτυχία και απέσπασαν θετικές κριτικές. Μέχρι τον Οκτώβριο του 2013, η σειρά πούλησε περισσότερα από 25 εκατομμύρια κομμάτια παγκοσμίως. Επίσης, έχει κυκλοφορήσει μία μεγάλη ποικιλία προϊόντων πέρα από τα παιχνίδια, που περιλαμβάνει μουσική, φιγούρες, βιβλία, νουβέλες, και manga.
Σύμφωνο Μόλοφ-Καφαντάρη

Το Σύμφωνο Μόλοφ-Καφαντάρη ήταν διεθνής συνθήκη, η οποία υπεγράφη στις 8 Δεκεμβρίου 1927 μεταξύ του Βασιλείου της Βουλγαρίας και της Ελληνικής Δημοκρατίας.
Ιωάννης Βελεγρής

Ο Ιωάννης Βελεγρής ήταν Έλληνας στρατιωτικός (1889 - 1949).
Μελχιόρ Μπρούντερλαμ

Ο Μελχιόρ Μπρούντερλαμ (Melchior Broederlam, γενν. Υπρ, πιθανόν περί το 1350, απεβ. Υπρ (;), μετά το 1409) ήταν ένας από τους πρωιμότερους ζωγράφους της φλαμανδικής σχολής ζωγραφικής στον οποίο μπορούν να αποδοθούν με βεβαιότητα αρκετά έργα που έχουν επιβιώσει. Εργάστηκε κυρίως για λογαριασμό του Φιλίππου Β΄ του Ισχυρού, Δούκα της Βουργουνδίας και καταγράφεται κατά την περίοδο 1381 ως 1409. Αν και μόνον ένα μεγάλο ζευγάρι διπτύχων μπορεί να αποδοθεί με βεβαιότητα σε αυτόν, δεν αμφισβητείται η σημαντική συμβολή του στη δυτική τέχνη.
Τσιγκόζιε Ομπιόμα

O Τσιγκόζιε Ομπιόμα (Chigozie Obioma) είναι Νιγηριανός συγγραφέας, γεννημένος το 1986 στην πόλη Άκουρε της Νιγηρίας. Από το Φθινόπωρο του 2015 διδάσκει λογοτεχνία και δημιουργική γραφή στο Πανεπιστήμιο της Νεμπράσκα.
Βρογχίτιδα

Η βρογχίτιδα είναι η λοίμωξη των βρόγχων (αεραγωγοί μεγάλου και μεσαίου μεγέθους) του πνεύμονα. Στα συμπτώματα συμπεριλαμβάνονται ο παραγωγικός βήχας ( με βλέννα ), ο συριγμός , η δύσπνοια και η δυσφορία στο στήθος. Η Βρογχίτιδα χωρίζεται σε δύο τύπους: την οξεία και τη χρόνια βρογχίτιδα.
Η οξεία βρογχίτιδα χαρακτηρίζεται από βήχα ,ο οποίος διαρκεί περίπου τρεις εβδομάδες. Πάνω από το 90% των περιπτώσεων η αιτία είναι μία λοίμωξη από ιό. Αυτοί οι ιοί διασπείρονται στον αέρα όταν ένα άτομο βήχει ή μπορεί να μεταφέρονται από άτομο σε άτομο με άμεση επαφή. Οι παράγοντες κινδύνου περιλαμβάνουν την έκθεση σε προϊόντα καπνού, σε στάχτη, και άλλους ρύπους της ατμόσφαιρας. Ένας μικρός αριθμός περιπτώσεων οφείλεται στα υψηλά επίπεδα αέριων ρύπων ή βακτηρίων όπως το Μυκόπλασμα της πνευμονίας ή η Μπορντετέλα του κοκκύτη. Η θεραπεία της οξείας Βρογχίτιδας τυπικά αποτελείται από ξεκούραση, χορήγηση παρακεταμόλης, και μη στεροειδών αντιφλεγμονωδών φάρμακων.
Η «χρόνια βρογχίτιδα» όπως και το «εμφύσημα» είναι παλαιότεροι όροι που χρησιμοποιούνται για διάφορους τύπους ΧΑΠ. Ο όρος «χρόνια βρογχίτιδα» εξακολουθεί να χρησιμοποιείται για τον ορισμό ενός παραγωγικού βήχα ο οποίος υπάρχει για τουλάχιστον τρεις μήνες κάθε χρόνο, για διάστημα δύο ετών.

Η χρόνια βρογχίτιδα ορίζεται ως ένας παραγωγικός βήχας που κρατά από τρεις εβδομάδες έως δύο χρόνια. Οι περισσότεροι ασθενείς με χρόνια βρογχίτιδα πάσχουν από χρόνια αποφρακτική πνευμονοπάθεια. Το κάπνισμα είναι η πιο κοινή αιτία, μαζί και με άλλους παράγοντες όπως η μόλυνση του αέρα και διάφορα γονίδια, οι οποίοι δεν είναι τόσο σημαντικοί όσο το κάπνισμα. η θεραπεία αποτελείται από την διακοπή του καπνίσματος, τον εμβολιασμό, την πνευμονική αποκατάσταση και συχνά την χορήγηση εισπνεόμενων βρογχοδιασταλτικών και κορτικοστεροειδών. Ορισμένοι ασθενείς μπορεί να ωφεληθούν από την μακροπρόθεσμη οξυγονοθεραπεία είτε την μεταμόσχευση πνευμόνων.
Η οξεία βρογχίτιδα είναι μια από τις πιο συχνές ασθένειες. Περίπου το 5% των ενηλίκων έχουν βρογχίτιδα και περίπου το 6% των παιδιών έχει πάθει τουλάχιστον ένα επεισόδιο μέσα σε ένα χρόνο. Το 2010, 329 εκατομμύρια άτομα ή κοντά στο 5% του πληθυσμού είχε προσβληθεί από χρόνια αποφρακτική πνευμονοπάθεια. Το 2013, αυτή η ασθένεια οδήγησε σε 2,9 εκατομμύρια θανάτους.
Νιλ Κάσαντι

Ο Νιλ Κάσαντι ("Neal Leon Cassady", Σολτ Λέικ Σίτι, 8 Φεβρουαρίου 1926 - 4 Φεβρουαρίου 1968) ήταν Αμερικανός συγγραφέας, γνωστός περισσότερο ως κεντρική φυσιογνωμία της μπητ γενιάς και των κινημάτων της αντικουλτούρας της δεκαετίας του 1960. 

Άσκησε σημαντική επιρροή στον Τζακ Κέρουακ κατά τη συγγραφή του δεύτερου μυθιστορήματός του, "Στο δρόμο" (1957) και βρίσκεται πίσω από τον κεντρικό ήρωα του βιβλίου, Ντιν Μοριάρτι. Το μοναδικό βιβλίο του Κάσαντι που δημοσιεύτηκε είναι η αυτοβιογραφική νουβέλα "The First Third" (1971).
Γιόος ντε Μπέερ

Ο Γιόος ντε Μπέερ (Joos de Beerdied 1591) ήταν πρώιμος Ολλανδός ζωγράφος από την Ουτρέχτη.
Γιαν ντε Μπέερ

Ο Γιαν ντε Μπέερ (Jan de Beer, περ. 1475 - 1528) ήταν Φλαμανδός ζωγράφος και δημιουργός σχεδίων.
Ιωάννης Δουρέντης

Ο Ιωάννης Δουρέντης (1888 - 30 Νοεμβρίου 1964), του Αντωνίου, ήταν Έλληνας στρατιωτικός (έφτασε στον βαθμό του Υποστρατήγου) και πολιτικός.
Ρέισον Τέρι

Ο Ρέισον Τέρι, γεννημένος στις 7 Απριλίου 1984 στο Γουίνστον-Σάλεμ της Βόρειας Καρολίνας, είναι Αμερικανός καλαθοσφαιριστής, ο οποίος αγωνίζεται στην θέση του σμολ φόργουορντ.
Πατρίκ Μανουκιάν

Ο Πατρίκ Μανουκιάν είναι Γάλλος δημοσιογράφος, εκδότης και συγγραφέας. Γεννήθηκε στη Μεντόν, νοτιοδυτικά του Παρισιού στις 13 Αυγούστου 1949. Χρησιμοποίησε το ψευδώνυμο Ιάν Μανούκ, το οποίο είναι αναγραμματισμός του επιθέτου του, στη δημοσίευση του αστυνομικού μυθιστορήματος "Γερουλντελγγέρ".
Τζον Κλέλον Χολμς

Ο Τζον Κλέλον Χολμς (John Clellon Holmes, 12 Μαρτίου 1926 – 30 Μαρτίου 1988) ήταν Αμερικανός συγγραφέας, ποιητής και καθηγητής, εκπρόσωπος της λογοτεχνικής γενιάς των Μπιτ. Είναι περισσότερο γνωστός για την ημι-αυτοβιογραφική νουβέλα "Go" (1952) όπου για πρώτη φορά εμφανίστηκε και ο όρος «μπιτ γενιά», τον οποίο είχε αρχικά προτείνει το 1948 ο στενός φίλος του Χολμς, Τζακ Κέρουακ. Αξιοσημείωτα είναι τα δοκίμιά του "This Is the Beat Generation" (1952) και "Philosophy of the Beat Generation" (1958) για τη γενιά των Μπητ, καθώς και το δεύτερο μυθιστόρημά του, "The Horn" (1958), που πραγματεύεται τη τζαζ μουσική σκηνή της δεκαετίας του 1950. 

Έδωσε διαλέξεις στο Πανεπιστήμιο Γέιλ, στο Πανεπιστήμιο της Αϊόβα και στο Πανεπιστήμιο Μπράουν, ενώ συμμετείχε επίσης σε σεμινάρια δημιουργικής γραφής. Από το 1977 εργάστηκε ως τακτικός καθηγητής στο Πανεπιστήμιο του Άρκανσο. Πέθανε από καρκίνο το 1988.
Αλέξανδρος Παπαδάμ

Ο Αλέξανδρος Παπαδάμ (πέθανε στις 6 Φεβρουαρίου 1963) υπήρξε Έλληνας πολιτικός από τις Κυκλάδες.
Νατ Κινγκ Κόουλ

Ο Νατ Κινγκ Κόουλ ("Nat King Cole", πραγματικό όνομα: "Nathaniel Adams Coles", 17 Μαρτίου 1919 - 15 Φεβρουαρίου 1965) ήταν Αμερικανός τραγουδιστής, ο οποίος εμφανίστηκε για πρώτη φορά στο προσκήνιο ως κορυφαίος πιανίστας της τζαζ.
Παναγιώτης Δελημήτσος

Ο Παναγιώτης Δελημήτσος (28 Νοεμβρίου 1938 - 3 Νοεμβρίου 2015) του Βασιλείου, ήταν Έλληνας δικηγόρος και πολιτικός από την Αιτωλοκαρνανία, που διετέλεσε βουλευτής και υφυπουργός Οικονομικών.
Γιώργος Καπαχτσής

Ο Γιώργος Καπαχτσής (26 Φεβρουαρίου 1934 - 15 Νοεμβρίου 2015) ήταν Έλληνας δικηγόρος και πολιτικός από την Καστοριά, που διετέλεσε βουλευτής και νομάρχης. Υπηρέτησε ως ο πρώτος αιρετός Νομάρχης Καστοριάς από την 1η Ιανουαρίου 1995 ως τις 31 Δεκεμβρίου 2002.
Τεστ Παπ

Το Τεστ Παπανικολάου ή απλούστερα Τεστ Παπ ή αλλιώς και Μέθοδος Παπανικολάου είναι μια μέθοδος εργαστηριακής διερεύνησης της κατάστασης του τραχήλου της μήτρας. Χρησιμοποιείται για την ανίχνευση δυνητικά προ-καρκινικών και καρκινικών καταστάσεων στον γυναικείο τράχηλο της μήτρας (της αρχής της μήτρας). Μη φυσιολογικά ευρήματα συνήθως οδηγούν στην πραγματοποίηση περισσότερο ευαίσθητων διαγνωστικών διαδικασιών και αν απαιτείται, σε επεμβάσεις ώστε να αποφευχθεί η ανάπτυξη καρκίνου στην περιοχή. Το τεστ εφαρμόστηκε για πρώτη φορά και πήρε το όνομα του από τον διάσημο Έλληνα ιατρό Γεώργιο Παπανικολάου. Ένα τεστ Παπανικολάου γίνεται με το άνοιγμα του κολπικού καναλιού με ένα κάτοπτρο και, στη συνέχεια συλλέγοντας τα κύτταρα στο εξωτερικό άνοιγμα του τραχήλου στη ζώνη μετασχηματισμού ( όπου τα εξωτερικά πλακώδη κύτταρα του τραχήλου συναντούν τα εσωτερικά αδενικά ενδοτραχηλικά κύτταρα). Τα κύτταρα συλλέγονται και εξετάζονται κάτω από ένα μικροσκόπιο για ανωμαλίες . Το τεστ αποσκοπεί στην ανίχνευση δυνητικά προ- καρκινικών αλλοιώσεων (που ονομάζεται τραχηλική ενδοεπιθηλιακή νεοπλασία ( CIN) ή δυσπλασία του τραχήλου της μήτρας: Το πλακώδες ενδοεπιθηλιακό σύστημα βλάβης ( SIL ) χρησιμοποιείται επίσης για να περιγράψει ανωμαλίες ), που προκαλούνται από σεξουαλικά μεταδιδόμενους ιούς των ανθρωπίνων θηλωμάτων . Το τεστ παραμένει μια αποτελεσματική , ευρέως χρησιμοποιούμενη μέθοδος για την έγκαιρη ανίχνευση των προ- καρκίνου και καρκίνου του τραχήλου . Ενώ το τεστ μπορεί επίσης να ανιχνεύσει μολύνσεις και διαταραχές στον ενδοτράχηλο και το ενδομήτριο , δεν είναι σχεδιασμένο για αυτόν τον σκοπό.

Στις Ηνωμένες Πολιτείες , το τεστ Παπανικολάου συνιστάται από την ηλικία των 21 περίπου ετών μέχρι την ηλικία των 65 ετών. Η κατευθυντήρια γραμμή σχετικά με τη συχνότητα ποικίλλει από καθε τρία έως πέντε έτη . Εάν τα αποτελέσματα είναι μη φυσιολογικά , και ανάλογα με τη φύση της ανωμαλίας , το τεστ μπορεί να χρειαστεί να επαναληφθεί σε έξι έως δώδεκα μήνες . Αν η ανωμαλία απαιτεί προσεκτικότερη εξέταση ,το άτομο παραπέμπεται για λεπτομερή εξέταση του τραχήλου της μήτρας από την κολποσκόπηση . Το άτομο μπορεί επίσης να παραπέμπεται για τεστ HPV , το οποίο μπορεί να χρησιμεύσει ως συμπλήρωμα του τεστ Παπ . Πρόσθετοι βιοδείκτες που μπορούν να εφαρμοστούν ως παρεπόμενα τεστ με το τεστ Παπ βρίσκονται σε εξέλιξη.
Μανώλης Θραψανιώτης

O Μανώλης Θραψανιώτης είναι Έλληνας οδοντίατρος και πολιτικός. Εξελέγη βουλευτής Λασιθίου με το κόμμα του ΣΥΡΙΖΑ στις εκλογές του Σεπτεμβρίου του 2015.
Γεράσιμος Βασιλάτος

Ο Γεράσιμος Βασιλάτος του Βασιλείου (5 Δεκεμβρίου 1901 - Ιανουάριος 1987) ήταν Έλληνας δικηγόρος, ποινικολόγος και πολιτικός , που διετέλεσε βουλευτής.
Ντάριους Ουάσινγκτον

Ο Ντάριους Ουάσινγκτον, γεννημένος στις 6 Δεκεμβρίου 1985 στο Γουίντερ Παρκ της Φλόριντα, είναι Αμερικανός καλαθοσφαιριστής, ο οποίος αγωνίζεται στην θέση του πόιντ γκαρντ.
Μασάκι Κομπαγιάσι

Ο Μασάκι Κομπαγιάσι (, Masaki Kobayashi 14 Φεβρουαρίου 1916 – 4 Οκτωβρίου 1996) ήταν Μαρξιστής Ιάπωνας σκηνοθέτης του κινηματογράφου. Είναι γνωστός του για την κοινωνική κριτική που άσκησε στην φεουδαρχική Ιαπωνική κοινωνία, καθώς και σε όλα τα στοιχεία που διαμόρφωσαν την Ιαπωνία, όπως η αριστοκρατία, ο μιλιταρισμός, η τυπολατρία, τα παρωχημένα πρότυπα ηθικής ακεραιότητας και οι Ιαπωνικές παραδόσεις. Είναι κυρίως γνωστός για την ταινία του "Χαρακίρι" που κέρδισε το βραβείο της Κριτικής επιτροπής στις Κάννες και θεωρήθηκε ως αριστούργημα από τους περισσότερους κριτικούς. Γεννήθηκε στο Οτάρου της Ιαπωνίας.
Ιωάννης Δαβάκης

Ο Ιωάννης Δαβάκης του Δικαίου (13 Νοεμβρίου 1907 - 31 Ιουλίου 1996) ήταν Έλληνας γιατρός και πολιτικός από τη Λακωνία , που διετέλεσε βουλευτής.
Αντρέ Μπονεβέ

Ο Αντρέ Μπονεβέ (André Beauneveu, γενν. περ. το 1335 στο Βαλανσιέν, απεβ. περ. το 1400 στη Μπουρζ) ήταν πρώιμος Φλαμανδός ζωγράφος και γλύπτης. Γεννημένος στην Κομητεία του Αινώ (Hainaut) (το Βαλανσιέν ανήκει σήμερα στη Γαλλία, είναι περισσότερο γνωστός για τις εργασίες του στην υπηρεσία του Γάλλου Βασιλέα Καρόλου Ε΄ και του Δούκα του Βαλουά Ζαν ντε Μπερύ. Οι εργασίες του σε όλα τα μέσα καταδεικνύουν ένα εν γένει νατουραλιστικό και "γλυπτικό" στυλ, χαρακτηριστικό της αναβίωσης της τέχνης του Ζαν Πυσέλ (Jean Pucelle) του τέλους του 14ου αιώνα.
Στυλιανός Παπαδάκης

Ο Στυλιανός Παπαδάκης (1918 - Σεπτέμβριος 1992) ήταν Έλληνας επιχειρηματίας και πολιτικός.
Ζαν Μαλουέλ

Ο Ζαν Μαλουέλ (γαλλ. Jean Malouel ή Jan Maelwael στα ολλανδικά, περ. 1365 – 1415) ήταν Ολλανδός ζωγράφος, ορισμένες φορές αναφερόμενος και ως Γάλλος, καλλιτέχνης της αυλής του Φιλίππου Β΄ της Βουργουνδίας και του διαδόχου του, Ιωάννη της Βουργουνδίας, ο οποίος χρησιμοποίησε την τεχνοτροπία της γοτθικής τέχνης.
Αμπιμαέλ Γκουσμάν

Ο Αμπιμαέλ Γκουσμάν ("Manuel Rubén Abimael Guzmán Reynoso", 3 Δεκεμβρίου 1934) γνωστότερος ως Γκονσάλο ("Gonzalo"), είναι πολιτικός από το Περού, επαναστάτης, ιδρυτής της τρομοκρατική οργάνωσης "Φωτεινό Μονοπάτι", φιλόσοφος, ακαδημαϊκός στο Πανεπιστήμιο του Σαν Κριστόμπαλ. Υπήρξε ιδεολόγος και θεωρητικός της μαοϊσμού. Συνελήφθη από τις αστυνομικές αρχές το 1992 και από τότε κρατείται σε φυλακές υψίστης ασφαλείας. Στη νεαρή του ηλικία υπήρξε φανατικός βιβλιοφάγος, λάτρης του Ουίλλιαμ Σαίξπηρ και άριστος μαθητής, που πέρασε δεύτερος στο πανεπιστήμιο. Δοκίμασε να μπει στο κομμουνιστικό κόμμα του Περού, αλλά απορρίφθηκε επειδή δεν ήταν γιος εργατών. Είχε εξτρεμιστικές, ακροαριστερές απόψεις και θεώρησε την επανάσταση του Τσε Γκεβάρα ως αγροτική και όχι εργατική, χωρίς πάντως να την απορρίψει σαν αρνητική. Επίσης, λάτρευε τον Στάλιν και τον Μάο, ενώ θεωρούσε την επανάσταση του Φιντέλ Κάστρο ως "προηγμένο αστικό κράτος". Ήταν εχθρός του Χρουστσόφ. Το 1964 παντρεύτηκε την Αουγούστα Λα Τόρε, χωρίς όμως να καταφέρει να αποκτήσει κανένα παιδί. Το 1969 ίδρυσε το Κομμουνιστικό Κόμμα Περού, με τίτλο Φωτεινό Μονοπάτι όμως, καθώς υπήρχε ήδη ένα επίσημο Κομμουνιστικό Κόμμα. 

Ο Σαντιάγκο Ρονκαλιόλο έγραψε πρόσφατα ένα βιβλίο το οποίο προσπάθησε να εξηγήσει όλη τη διαδρομή του Γκουσμάν, την επίτευξη του στόχου του και την προσωπολατρία που λάμβανε ο ίδιος από εκατομμύρια ανθρώπους, με τίτλο "Η τέταρτη Ρομφαία".
Λενγκεμπίζ

Το Λενγκεμπίζ (επίσης, Λένγκεμπιζ και Λιανγκιάμπιζ) αποτελεί χωριό και δήμο της επαρχίας Αγκσού του Αζερμπαϊτζάν. Έχει πληθυσμό 1,229.
NGC 444

Ο NGC 444 είναι σπειροειδής γαλαξίας ο οποίος απέχει περίπου 200 εκατομμύρια έτη φωτός και βρίσκεται στον αστερισμό Ιχθύες. Τον ανακάλυψε ο Ιρλανδός αστρονόμος Ουίλιαμ Πάρσονς στις 26 Οκτωβρίου 1854.
Μανωλάκης Καστοριανός

Ο Μανωλάκης Καστοριανός (πραγματικό όνομα: Εμμανουήλ Φιλίππου, περ. 1620 - 1699) ήταν Έλληνας αρχιγουναράς στην Κωνσταντινούπολη.
Λεκίτ Μαλάχ

Το Λεκίτ Μαλάχ (επίσης, Λέκιτ Μαλάχ) αποτελεί χωριό και δήμο της επαρχίας Καχ του Αζερμπαϊτζάν. Έχει πληθυσμό 127, και βρίσκεται στο βορειοδυτικό μέρος της χώρας.
Λελεπασά

Το Λελεπασά (επίσης, Λελαπασά και Λιαλιαπασά) αποτελεί χωριό και δήμο της επαρχίας Καχ του Αζερμπαϊτζάν. Έχει πληθυσμό 464 και βρίσκεται στο βορειοδυτικό μέρος της χώρας.
Νυκτόβια πλάσματα

Το Νυκτόβια πλάσματα (πρωτότυπος τίτλος: Nocturnal Animals) είναι αμερικανική ταινία του 2016 σε σκηνοθεσία του Τομ Φορντ. Το σενάριο είναι βασισμένο στο μυθιστόρημα "Tony and Susan" του Όστιν Ράιτ.
NGC 446

Ο NGC 446 είναι γαλαξίας στον αστερισμό Ιχθύες. Απέχει περίπου 225 εκατομμύρια έτη φωτός από την Γη και έχει διάμετρο της τάξεως των 145.000 ετών φωτός. Επίσης είναι γαλαξίας Σέιφερτ τύπου 2.

Τον ανακάλυψε ο αστρονόμος Άλμπερτ Μαρτ (Albert Marth) στις 23 Οκτωβρίου 1864.
NGC 445

Ο NGC 445 είναι φακοειδής γαλαξίας ο οποίος βρίσκεται στον αστερισμό Κήτος και απέχει περίπου 500 εκατομμύρια έτη φωτός από την Γη. Τον ανακάλυψε ο αστρονόμος Άλμπερτ Μαρτ (Albert Marth) στις 23 Οκτωβρίου 1864.
Κεμπέλε Μουσκουρλού

Το Κεμπέλε Μουσκουρλού (επίσης, Καμπαλαμιουσκουρλί και Κεμπέλε-Μιουσκουρλιού) είναι ένα χωριό της επαρχίας Γκοιτσάι του Αζερμπαϊτζάν. Το χωριό αποτελεί μέρος του δήμου Μουσκουρλού.
Λεμπεράν

Το Λεμπεράν είναι ένα χωριό της επαρχίας Καλμπατζάρ του Αζερμπαϊτζάν. Βρίσκεται στο δυτικό μέρος της χώρας.
Κοζντερέ

Το Κοζντερέ (επίσης, Κόζντερε) είναι ένα χωριό της επαρχίας Τοβούζ του Αζερμπαϊτζάν. Το χωριό αποτελεί μέρος του δήμου Μεσεντιλέρ.
Κοζμπαμπάλι

Το Κοζμπαμπάλι (επίσης, Καζμπαμπάλι, Καζμπαμπαλί, και Καζμπαμπαλή) αποτελεί χωριό και δήμο της επαρχίας Νταβάτσι του Αζερμπαϊτζάν. Έχει πληθυσμό 351.
NGC 447

Ο NGC 447 είναι ραβδωτός σπειροειδής γαλαξίας στον αστερισμό Ιχθύες. Απέχει περίπου 232 εκατομμύρια έτη φωτός από την Γη και τον ανακάλυψε ο αστρονόμος Χάινριχ ντ' Αρέ (Heinrich Ludwig d'Arrest) στις 8 Οκτωβρίου 1861.
Σινικκιλσέ

Το Σινικκιλσέ (επίσης, Σινιχκιλισέ, Σινιχκιλίλσγια, και Σινίχ-Κιλίσα) είναι ένα χωριό της επαρχίας Καλμπατζάρ του Αζερμπαϊτζάν. Βρίσκεται στο νοτιοδυτικό μέρος της χώρας.
Κρίστιαν Χόρεμποβ

Ο Κρίστιαν Πέντερσεν Χόρεμποβ ("Christian Pedersen Horrebow", 15 Απριλίου 1718 – 15 Σεπτεμβρίου 1776) ήταν Δανός αστρονόμος του 18ου αιώνα. Πατέρας του ήταν ο επίσης αστρονόμος, καθηγητής του Πανεπιστημίου της Κοπεγχάγης, Πέντερ Χόρεμποβ, τον οποίο διαδέχθηκε στη θέση του διευθυντή του πανεπιστημιακού αστεροσκοπείου.

Ο Κρίστιαν Χόρεμποβ πιθανότατα ανεκάλυψε την περιοδικότητα των εμφανίσεων ηλιακών κηλίδων, παρότι αυτή η ανακάλυψη γενικώς αποδίδεται στον Γερμανό αστρονόμο Χάινριχ Σβάμπε. Επίσης, ήταν ένας από τους αστρόνομους που νόμισαν ότι είδαν τη Νηθ, έναν υποθετικό δορυφόρο της Αφροδίτης, παρατηρώντας τις διαβάσεις αυτού του πλανήτη μπροστά από τον Ήλιο.
Βάγκουας

Το Κοζλού (επίσης, Βαγκχούχας, Βάγχουχας, Βάγκουας, Βάγκουαζ, και Βάκουας) είναι ένα χωριό στην περιφέρεια Μαρτακέρτ στην ντε φάκτο ανεξάρτητη δημοκρατία του Ναγκόρνο-Καραμπάχ, και ντε γιούρε στην επαρχία Καλμπατζάρ του Αζερμπαϊτζάν. Εκεί βρίσκονται τα ερείπια του αρχαίου Αρμενικού οικισμού "Μαϊρακαχάγκ".
Χιλόμπα

Η Χιλόμπα (επίσης, Γκιλ', Γκιλ'-Κις, και Γκιλ'όμπα) αποτελεί χωριό και δήμο της επαρχίας Κουσάρ του Αζερμπαϊτζάν. Έχει πληθυσμό 460 κατοίκων και βρίσκεται στο βορειοανατολικό μέρος της χώρας.
Κογιουνμπινέσι

Το Κογιουνμπινέσι (επίσης, Κογιουνμπινάσι) αποτελεί χωριό και δήμο της επαρχίας Γιεβλάχ του Αζερμπαϊτζάν. Έχει πληθυσμό 2.695 κατοίκους.
Καραϊμπάντ

Το Καραϊμπάντ (επίσης, Καραϊμπάτ) είναι χωριό στην επαρχία Μπακού στο Αζερμπαϊτζάν. Βρίσκεται στο βορειοανατολικό μέρος της χώρας.
Φατμαγί

Το Φατμαγί (επίσης, Φατμαίι, Φατμάι, και Φατμάυ) αποτελεί χωριό και δήμο της επαρχίας Αμπσερόν του Αζερμπαϊτζάν. Έχει πληθυσμό 1.816 κατοίκους.
Λύστρα

Τα Λύστρα είναι αρχαία πόλη της κεντρικής Μικράς Ασίας, στη σημερινή Τουρκία. Αναφέρεται πέντε φορές στην Καινή Διαθήκη. Τα Λύστρα είχε επισκεφθεί αρκετές φορές ο Απόστολος Παύλος μαζί με τον Απόστολο Βαρνάβα ή τον Απόστολο Σίλα. Εκεί ο Παύλος συνάντησε τον νέο μαθητή Τιμόθεο.
Κουρντεχάνι

Το Κουρντεχάνι (επίσης, Κουρνταχάνι) είναι οικισμός και δήμος της επαρχίας Σαμπούντσου στο Μπακού του Αζερμπαϊτζάν.
Ουκάχ

Το Ουκάχ (επίσης, Ουγκάχ, Ουτσάχ, Ούγκα, και Ούγκαχ) είναι χωριό της επαρχίας Νταβάτσι στο βορειοανατολικό Αζερμπαϊτζάν. Το χωριό αποτελεί μέρος του δήμου Τσαράκ.
Γκιούργκαν

Το Γκιούργκαν (επίσης, Γκιούργκεν και Γκιουργκάν) είναι χωριό στην περιοχή του Μπακού στο ανατολικό Αζερμπαϊτζάν. Σχηματίζει μέρος του δήμου Γκιουργκέν-Πιραλλαχί.
Λίτσα Διαμάντη

Η Λίτσα Διαμάντη (πραγματικό όνομα: Ευαγγελία Κοσμίδου) (Κολωνός Αττικής, 4 Απριλίου 1949) είναι Ελληνίδα τραγουδίστρια.
Αλτιαγκάτς

Το Αλτιαγκάτς (επίσης, Αλτιάγκατς, Άλτι-Αγκάτς, Αλτίαγκατς, και Αλγιαγκάτς) αποτελεί χωριό και δήμο της επαρχίας Χίζι του Αζερμπαϊτζάν. Έχει πληθυσμό 1.180 κατοίκους. Ο δήμος αποτελείται από τα χωριά Αλτιαγκάτς, Κιζιλκάζμα, Τσίστι Κλιουτς και Γιαρίμτσα.
Ντουζταχιρόμπα

Η Ντουζταχιρόμπα (επίσης, Ντουστάιρ, Ντουσταϊρόμπα, και Ντιουζταϊρόμπα) είναι ένα χωριό της επαρχίας Χατσμάζ του Αζερμπαϊτζάν. Το χωριό αποτελεί μέρος του δήμου Γιαλάμα.
Τσουχούρομπα

Η Τσουχούρομπα (επίσης, Τσουχορόμπα) είναι ένα χωριό της επαρχίας Χατσμάζ του Αζερμπαϊτζάν. Το χωριό αποτελεί μέρος του δήμου Μολλαμπιουρχανλί.
Σιρτ Τσιτσί

Το Σιρτ Τσιτσί (επίσης, Σιρτ Τσιτσή, Σιρκ Τσίτσι, και Συρτ Τσιτσί) είναι χωριό στην Επαρχία Κούμπα του Αζερμπαϊτζάν. Το χωριό αποτελεί μέρος του δήμου Σεμπετλέρ.
Χαναγκαχγιολού

Το Χαναγκαχγιολού (επίσης, Χαναγκάχ γιολού) είναι χωριό στο δήμο Γκιούλεζι στην επαρχία Κούμπα του Αζερμπαϊτζάν. Βρίσκεται στο βορειοανατολικό μέρος της χώρας.
Τσαϊκισλάκ

Το Τσαϊκισλάκ είναι χωριό στον δήμο Ισνόφ στην περιφέρεια Κούμπα του Αζερμπαϊτζάν. Βρίσκεται στο βορειοανατολικό μέρος της χώρας.
Ετσεχούρομπα

Η Ετσεχούρομπα (επίσης, Αντζαχούρομπα) είναι χωριό της επαρχίας Κουσάρ του βορειοανατολικού Αζερμπαϊτζάν. Το χωριό αποτελεί μέρος του δήμου Ετσεχούρ.
Θεοκτίστη

Η Θεοκτίστη, επίσης γνωστή ως Φλωρίνα, ήταν μητέρα της Βυζαντινής Αυτοκράτειρας του 9ου αιώνα, Θεοδώρας, συζύγου του Αυτοκράτορα Θεόφιλου.
Ασλάνομπα

Η Ασλάνομπα (επίσης, Ασλάνομπα-Σεϊντλγιάρ) είναι χωριό της επαρχίας Χατσμάζ του βορειοανατολικού Αζερμπαϊτζάν. Το χωριό αποτελεί μέρος του δήμου Σεγιντλικεντιερί.
Πιγιεκιουτσέ

Το Πιγιεκιουτσέ (αζερικά: Piyəküçə) είναι χωριό στον δήμο Αντούρμα στην επαρχία Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας.
Ντίτσο

Το Ντίτσο είναι ένα χωριό και δήμος της επαρχίας Λερίκ του Αζερμπαϊτζάν. Έχει πληθυσμό 280. Ο δήμος αποτελείται από τα χωριά Ντίτσο, Νίσα και Τεντούλ. Βρίσκεται στο νοτιοανατολικό μέρος της χώρας.
Ικιντσί Γιεντιοϊμάκ

Το Ικιντσί Γιεντιοϊμάκ (επίσης, Γιεντιοϊμάκ, Γιεντιοϊμάκ Βτορόγιε, και Γιέντι-Οϊμάγκ Βτορόγιε) αποτελεί χωριό και δήμο της επαρχίας Μασάλι του Αζερμπαϊτζάν. Έχει πληθυσμό 1.070 κατοίκους Βρίσκεται στο νοτιοανατολικό μέρος της χώρας.
Ικιντσί Σορντέχνε

Το Ικιντσί Σορντέχνε (επίσης, Μπεϊλίκ-Σορντέχνε, Σορντάχνα Βτορόγιε, και Σορντέχνα Βτορόγιε) είναι χωριό στην επαρχία Αγκντάς του Αζερμπαϊτζάν. Βρίσκεται στο κεντρικό μέρος της χώρας.
Ικιντσί Αράλ

Το Ικιντσί Αράλ (επίσης, Αράλ Βτορόγιε) είναι χωριό της επαρχίας Αγκντάς του Αζερμπαϊτζάν. Το χωριό αποτελεί μέρος του δήμου Μπιριντσί Αράλ.
Ικιντσί Γιουζμπασιλί

Το Ικιντσί Γιουζμπασιλί (επίσης, Ικιντσί Γιουζμπασλί, Γιουζμπασλί, και Γιουζμπασλί Βτόργιε) είναι χωριό της επαρχίας Αγκντάμ του νότιου Αζερμπαϊτζάν. Το χωριό αποτελεί μέρος του δήμου Σιντιριστάν.
Ικιντσί Σαχσεβέν

Το Ικιντσί Σαχσεβέν (επίσης, Σαχσεβάν, Σαχσεβάν Βτορόι, Σαχσεβάν Βτορόγιε, και Σαχσεβέν Βτορόγιε) αποτελεί χωριό και δήμο της επαρχίας Μπεϊλαγκάν του Αζερμπαϊτζάν. Έχει πληθυσμό 2.742 κατοίκων και βρίσκεται στο νότιο μέρος της χώρας.
Ικιντσί Ερεμπτσεμπιρλί

Το Ικιντσί Ερεμπτσεμπιρλί (επίσης, Αραμπντζαμπιρλί Βτορόγιε) είναι χωριό της επαρχίας Γκοϊτσάι του κεντρικού Αζερμπαϊτζάν. Το χωριό αποτελεί μέρος του δήμου Ερεμπτσεμπιρλί.
Ικιντσί Μαχμουντλού

Το Ικιντσί Μαχμουντλού (επίσης, Μαχμουντλί Βτορόι και Μαχμουντλού Βτορόγιε) είναι χωριό της επαρχίας Φιζουλί του νότιου Αζερμπαϊτζάν. Το χωριό αποτελεί μέρος του δήμου Εχμεντμπεϊλί.
Θεώρημα Ρολ

Το Θεώρημα Ρολ είναι ένα από τα πλέον βασικά θεωρήματα του Διαφορικού Λογισμού και αποτελεί ειδική περίπτωση του Θεωρήματος Μέσης Τιμής (Θ.Μ.Τ).
Ικιντσί Τσαγκάν

Το Ικιντσί Τσαγκάν (επίσης, Τσαγκάν Βτορόι, Τσαγκάν Βτορόγιε, και Τσαγκάν-Μιμέντ-Σαλίμ) είναι χωριό στην επαρχία Σαμάχι του Αζερμπαϊτζάν. Σχηματίζει μέρος του δήμου Τσαγκάν.
Τουργιαντσάι

Το Τιουργιαντσάι (επίσης, Τουργιαντσάι και Τουριαντσάι) είναι χωριό της επαρχίας Αγκντάς του Αζερμπαϊτζάν. Το χωριό αποτελεί μέρος του δήμου Ντεχνεχελίλ.
Mahavishnu Orchestra

Οι Mahavishnu Orchestra ήταν αμερικανικό τζαζ - ροκ συγκρότημα, που δημιουργήθηκε στη Νέα Υόρκη το 1971 από τον Τζον ΜακΛάφλιν. Γνώρισαν μεγάλη επιτυχία μέχρι το 1976, όταν και διαλύθηκαν αρχικά, για να επανενωθούν για τρία χρόνια στα μέσα της δεκαετίας του '80.
Ερμένι Μπαζάρ

Το Ερμένι Μπαζάρ (επίσης, Ερμενιμπαζάρ) είναι χωριό της επαρχίας Αγκντάς του Αζερμπαϊτζάν.

Υπάρχει η υποψία ότι το χωριό έχει υποστεί αλλαγή ονόματος ή δεν υφίσταται πια, καθώς καμία ιστοσελίδα στο Αζερμπαϊτζάν δεν το αναφέρει με αυτό το όνομα.
Κολκισλάκ

Το Κολκισλάκ (επίσης, Κολκυσλάκ και Κολκισλάχ) είναι χωριό της επαρχίας Αγκντάμ του Αζερμπαϊτζάν. Το χωριό αποτελεί μέρος του δήμου Κερβέντ.
Ορτά Κερβέντ

Το Ορτά Κερβέντ (επίσης, Όρτα-Καρβέντ) είναι χωριό της επαρχίας Αγκντάμ του Αζερμπαϊτζάν. Το χωριό αποτελεί μέρος του δήμου Κερβέντ. Ένας εννιάχρονος κάτοικος του Ορτά Κερβέντ πυροβολήθηκε από Αρμένιο ελεύθερο σκοπευτή στις 8 Μαρτίου 2011. Οι αρμενικές Ένοπλες Δυνάμεις τον πυροβόλησαν από την κατεύθυνση του χωριούΣιχλάρ όταν έπαιζε στην αυλή.
Μιρζεμεμμεντκισλάκ

Το Μιρζεμεμμεντκισλάκ (επίσης Μιρζαμαμεντκισλάκ και Μιρζαμαμεντκισλάχ) είναι χωριό στην επαρχία Χατσμάζ του Αζερμπαϊτζάν. Το χωριό σχηματίζει μέρος του δήμου Κιμιλκισλάκ.
Ντερεκισλάκ

Το Ντερεκισλάκ είναι χωριό στην επαρχία Καλμπατζάρτου Αζερμπαϊτζάν. Βρίσκεται στο έδαφος της μη αναγνωρισμένης δημοκρατίας του Ναγκόρνο-Καραμπάχ στο νότιο μέρος της χώρας.
Ακάμηρος

Ο Ακάμηρος (έδρασε περί το 799 μ.Χ.)—το αρχικό του όνομα πιθανώς να ήταν Ακαμίρ—ήταν "άρχων των Σκλαβηνών της Βελζετίας" (), μιας αυτόνομης κοινότητας Νότιων Σλάβων (σκλαβηνίας) στη Κεντρική Ελλάδα υπό Βυζαντινή εξουσία, στα τέλη του 8ου αιώνα.

Το όνομά του αναφέρεται μόλις μία φορά, από τον Θεοφάνη Ομολογητή, ως ηγέτη συνωμοσίας στην οποία συμμετείχαν οι υιοί του Κωνσταντίνου Ε΄ (βασίλευσε μεταξύ 741-775) - οι πρώην καίσαρες Νικηφόρος και Χριστόφορος, καθώς και οι νεαρότεροι αδερφοί τους Νικήτας, Άνθιμος και Ευδόκιμος - οι οποίοι είχαν εκθρονιστεί και ακρωτηριαστεί από τον μεγαλύτερο αδερφό τους, τον Αυτοκράτορα Λέοντα Δ΄ τον Χαζάρο (βασίλευσε μεταξύ 775-780). Έπειτα από τον θάνατο του Λέοντα, η σύζυγός του, Ειρήνη η Αθηναία, εκθρόνισε τον υιό της, Κωνσταντίνο ΣΤ΄ το 797, και έστειλε σε εξορία τους θείους του στην Αθήνα, προκειμένου να μην αποτελέσουν απειλή για την βασιλεία της. Τον Μάρτιο του 799, ο Ακάμηρος, σε συνεργασία με στρατεύματα προερχόμενα από το τοπικό Θέμα της Ελλάδος, σχεδίασε να τους αρπάξει και να ανακηρύξει έναν εξ'αυτών ως αυτοκράτορα. Η συνωμοσία, ωστόσο, απέτυχε επειδή διέρρευσε έγκαιρα στην Ειρήνη. Η αυτοκράτειρα απέστειλε έμπιστο συγγενή της στην Αθήνα, ο οποίος προχώρησε στην τύφλωση των αδερφών και την μεταφορά τους στη νήσο Πάνορμο της Θάλασσας του Μαρμαρά. Καμία περαιτέρω πληροφορία δεν είναι γνωστή για τον Ακάμηρο.

Η περιοχή της Βελζετίας έχει ταυτοποιηθεί από ορισμένους ακαδημαϊκούς με την περιοχή εγκατάστασης των Βελεγεζιτών κοντά στη Δημητριάδα της ανατολικής Θεσσαλίας, ωστόσο πιθανώς να πρόκειται για σφάλμα, με την προέλευση του όρου Βελζετία να πρέπει να αναζητηθεί σε έτερη σλαβική φυλή, τους Βερζήτες.
Viva Piñata

Το Viva Piñata είναι βιντεοπαιχνίδι προσομοίωσης ζωής και κηπουρικής, βασισμένο στην ομώνυμη τηλεοπτική σειρά, που δημιουργήθηκε από τη Microsoft Studios και τη Rare. Είναι το πρώτο παιχνίδι της σειράς "Viva Piñata", κυκλοφόρησε για το κινητό, πριν από τη Rare εξαγοράστηκε από τη Microsoft, ενώ στη συνέχεια αναπτύχθηκε για το Xbox 360. Το παιχνίδι ξεκίνησε παράλληλα με μια σειρά κινουμένων σχεδίων που παράγεται από την τηλεοπτική σειρά 4Kids. Μετά από το παιχνίδι κυκλοφόρησαν τα "Viva Piñata: Party Animals" (2007) και "Viva Piñata: Trouble in Paradise" (2008), καθώς και μια επιπλέον έκδοση, το "Pocket Paradise" (2008), για το Nintendo DS.
Γκογιερτσίκ

Το Γκογιερτσίκ(επίσης, Γκεγιαρντζίκ και Γκιογιαρντζίκ) είναι χωριό της επαρχίας Κουμπαντλί του Αζερμπαϊτζάν. Βρίσκεται στην μη αναγνωρισμένη δημοκρατία του Ναγκόρνο-Καραμπάχ και είναι χωριό με πλειοψηφία Αζέρων στο Κουμπαντλί.
Μπαγκτσάλι

Το Μπαγκτσάλι (επίσης, Μπαγκτσαελί) είναι χωριό στο δήμο Ρούστοφ στην επαρχία Κούμπα του Αζερμπαϊτζάν. Βρίσκεται στο βορειοανατολικό μέρος της χώρας.
Χασπολάντ

Το Χασπολάντ είναι χωριό στον δήμο Ζερκάβα στην επαρχία Κούμπα του Αζερμπαϊτζάν. Βρίσκεται στο βορειοανατολικό μέρος της χώρας.
Χατσιαγκαλάρ

Το Χατσιαγκαλάρ (επίσης, Χατσαγκαλάρ) είναι χωριό στο δήμο Καμκάμ στην επαρχία Κούμπα του Αζερμπαϊτζάν. Βρίσκεται στο βορειοανατολικό μέρος της χώρας.
Μισνί

Το Μσινί ή Μισνί είναι ένα μικρό χωριό της Περιφέρειας Κασατάγ της Δημοκρατίας του Αρτσάχ /επαρχίας Λατσίν του Αζερμπαϊτζάν και βρίσκεται σε απόσταση 18 χιλιομέτρων βορειοδυτικά του διοικητικού κέντρου της Περιφέρειας Κασατάγ, το Μπερντζόρ.
Το 2009, η ιατρική κλινική του χωριού ανακαινίστηκε με δωρεά του Φιλανθρωπικού Ιδρύματος Τουφενκιάν.

Το χωριό αναφέρεται για πρώτη φορά στον κατάλογο των οικισμών της επαρχίας Αχαγέτς που συνέταξε ο Σ. Ορμπελιάν. Αυτό το καθαρά αρμενικό χωριό (μέχρι τον 18ο αιώνα) κράτησε το όνομά του, αλλά σε μια ελαφρώς παραμορφωμένη μορφή (Μσενί - Μισνί). Κατά τη διάρκεια των σοβιετικών χρόνων, μερικοί ντόπιοι Κούρδοι μετακόμισαν στη γειτονική περιοχή Καρβατσάρ και ίδρυσαν ένα χωριό με το ίδιο όνομα.
Κατηγορία:Κατοικημένες περιοχές στην Επαρχία Λατσίν
Ντιζντιπόκ

Το Ντιζντιπόκ είναι ένα χωριό και δήμος στην επαρχία Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας.
Ομπουντζλού

Το Ομπουντζλού είναι χωριό στην επαρχία Χατσμάζ του Αζερμπαϊτζάν. Βρίσκεται στο βορειοανατολικό μέρος της χώρας, μερικά χιλιόμετρα από τα σύνορα με την Δημοκρατία του Νταγκεστάν στη Ρωσία.
Κόχνε Οράντ

Το Κόχνε Οράντ είναι χωριό στην επαρχία Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας.
Κανκαλάς

Το Κανκαλάς είναι χωριό στο δήμο Μίκι στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Ταχτακεράν

Το Ταχτακεράν είναι χωριό στον δήμο Ρίνε στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Νογιαμπούντ

Το Νογιαμπούντ (επίσης, Νογιαμπούτ) είναι χωριό στην επαρχία Αστάρα του νοτιοανατολικού Αζερμπαϊτζάν. Το χωριό αποτελεί μέρος του δήμου Μπουρζουμπέντ.
Σιχεκεράν

Το Σιχεκεράν είναι χωριό στον δήμο Μαρζεσέ στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Ζερντεμπερέ

Το Ζερντεμπερέ είναι χωριό στην επαρχία Λερίκ του Αζερμπαϊτζάν. Το χωριό αποτελεί μέρος του δήμου Νουραβούντ. Βρίσκεται στο νοτιοανατολικό μέρος της χώρας.
Κουρούμπα

Η Κουρούμπα (επίσης, Κούρουμπα) αποτελεί χωριό και δήμο στην επαρχία Λανκαράν του Αζερμπαϊτζάν. Έχει πληθυσμό 837 κατοίκους. Βρίσκεται στο νοτιοανατολικό μέρος της χώρας.
Βελεπάρκο

Το Βελεπάρκο είναι ένα χωριό στο δήμο Μοτολαγιατάκ στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Ντανγκγιαμπάντ

Το Ντανγκγιαμπάντ (επίσης, Ντενγκγιαβίν) είναι χωριό της επαρχίας Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας.
Μεχλεαμπάντ

Το Μεχλεαμπάντ είναι χωριό στο δήμο Κελεχάν στην επαρχία Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας.
Ντεστόρ

Το Ντεστόρ είναι χωριό στο δήμο Ασχανακεράν στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Λομπίρ

Το Λομπίρ είναι ένα χωριό στο δήμο Μίκι, στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Μπιναμπέι

Το Μπιναμπέι (επίσης, Μπεναμπάι) είναι χωριό στην επαρχία Αστάρα του Αζερμπαϊτζάν. Το χωριό αποτελεί μέρος του δήμου Σιγιάκου.
Εκμπερμέχλε

Το Εκμπερμέχλε είναι χωριό στο δήμο Μοτολαγιατάκ στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Καρλ Τέοντορ Ντράγιερ

Ο Καρλ Τέοντορ Ντράγιερ (Carl Theodor Dreyer ή Carl Th. Dreyer), Κοπεγχάγη 3 Φεβρουαρίου 1889 – Φρέντερικσμπεργκ 20 Μαρτίου 1968, ήταν Δανός σκηνοθέτης. Θεωρείται από πολλούς κριτικούς και κινηματογραφιστές ως ο σημαντικότερος σκηνοθέτης της χώρας του και από τους μεγαλύτερους, σε παγκόσμιο επίπεδο. Είναι χαρακτηριστικό ότι, ιδιαίτερα οι τελευταίες, λιγοστές ταινίες του συναγωνίζονται η μία την άλλη σε ποιοτικό επίπεδο. Οι πιο γνωστές από αυτές είναι: Τα πάθη της Ζαν Ντ’ Αρκ (1928), «Βαμπίρ» (1932), «Ημέρες Οργής» (1943), « Ο Λόγος» (1955) και «Γερτρούδη» (1964).
Ριβαντίλα

Το Ριβαντίλα είναι ένα χωριό στο δήμο Χαμοσάμ στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Σιφεκεράν

Το Σιφεκεράν είναι ένα χωριό στο δήμο Χαμαρμεσέ στην επαρχία Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας.
Ουκουρόμπα

Η Ουκουρόμπα (επίσης, Ουχουρόμπα) είναι χωριό στην επαρχία Χατσμάζ του Αζερμπαϊτζάν. Το χωριό αποτελεί μέρος του δήμου Γιαλάμα.
Flash Gordon

Ο Flash Gordon (ελληνικά: Φλας Γκόρντον) είναι χαρακτήρας κόμικς, που εντάσσεται στη σειρά περιπετειών επιστημονικής φαντασίας. Δημιουργός του είναι ο Άλεξ Ρέιμοντ στις 7 Ιανουαρίου του 1934. Η δημιουργία του Flash Gordon θεωρείται ως η απάντηση της αμερικανικής εκδοτικής εταιρείας King Features Syndicate προς τον προγενέστερο χαρακτήρα Buck Rogers o οποίος είχε εμφανισθεί από τον Αύγουστο του 1928 στο εικονογραφημένο περιοδικό "Amazing Stories." Πρόκειται για έναν αστροναύτη που αναλαμβάνει διάφορες αποστολές τόσο γύρω από τη Γη όσο και στο διάστημα. Στο πλευρό του έχει την όμορφη αγαπημένη του Dale Arden και τον πατέρα της, το σοφό και δραστήριο καθηγητή Hans Zarkov. Πολλές από τις ιστορίες της σειράς διαδραματίζονται στον υποθετικό πλανήτη Mongo, με τον ηγεμόνα του οποίου (Ming) ο Flash Gordon έχει συχνές προστριβές. Η σειρά εκδόθηκε σε πολλές χώρες, μεταξύ των οποίων και η Ελλάδα, από το εβδομαδιαίο περιοδικό "Μπλεκ", κατά τη δεκαετία του 1970 και αργότερα. Επίσης, μεταφέρθηκε πολλάκις στον κινηματογράφο.
Σιπιγιαελφετίκ

Το Σιπιγιαελφετίκ είναι χωριό στο δήμο Σεμετιούκ στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.
Ασάγκι Ατούτς

Το Ασάγκι Ατούτς είναι χωριό και δήμος της επαρχίας Κούμπα του Αζερμπαϊτζάν. Έχει πληθυσμό 1.650 κατοίκων και βρίσκεται στο βορειοανατολικό μέρος της χώρας.
Τσιντάρ

Το Τσιντάρ είναι χωριό στο δήμο Ρούστοφ στην επαρχία Κούμπα του Αζερμπαϊτζάν. Βρίσκεται στο βορειοανατολικό μέρος της χώρας.
Ορταομπά

Η Ορταομπά είναι χωριό στην επαρχία Χατσμάζ του Αζερμπαϊτζάν. Το χωριό αποτελεί μέρος του δήμου Γιαλάμα, και βρίσκεται στο βορειοανατολικό μέρος της χώρας.
Σοφικέντ

Το Σοφικέντ (επίσης, Σοφί-Κεντ, Σοφουκέντ, και Σάφι-Κεντ) είναι χωριό στην επαρχία Κούμπα του Αζερμπαϊτζάν. Το χωριό αποτελεί μέρος του δήμου Καμκάμ.
Τοχμάρ

Το Τοχμάρ είναι χωριό στο δήμο Ταλάμπι στην επαρχία Κούμπα του Αζερμπαϊτζάν. Βρίσκεται στο βορειοανατολικό μέρος της χώρας.